་དེ་ཨེ་མ་མཚར། །རྒྱལ་བ་ཀུན་
དངོས་དངོས་བརྒྱུད་བླ་མ་མཆོག །པདྨ་འབྱུང་གནས་གནས་གསུམ་མཁའ་འགྲོའི་
གཙོ། །གསང་ཆེན་ཐེག་མཆོག་མཆོག་གི་སློབ་དཔོན་དུ། །རྣམ་རོལ་ངག་དབང་
621

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཉ༽
དབང་ཕྱུག་བརྒྱད་ལྡན་རྗེ། །ཡང་ཡང་བསམས་ཀྱང་ཁ་བའི་སྨན་ལྗོངས་འདིར། །
འཇིགས་འཇིགས་སྔགས་རློམ་ཀུན་གྱིས་ཟླ་བྲལ་བ། །འུར་འུར་མེ་དཔུང་དབུས་
འགྱིང་ཧེ་རུ་ཀ །གསལ་གསལ་ཞི་ཁྲོའི་ཟློས་གར་སྒྱུར་དེ་རྒྱལ། །དེ་ལྟར་རིག་འཛིན་
ངག་གི་དབང་པོ་འདི་ཉིད་ཀྱིས་ལོ་གཉིས་གསུམ་ཙམ་གྱི་སྔོན་ནས། ཡོལ་མོ་སྤྲུལ་
པའི་སྐུར་གཏེར་རྫས་བཀའ་རྒྱ་རྣམས་རྩིས་ལེན་དགོས་ཚུལ་དང༌། མི་རིང་པར་ལྷ་
ཁང་རྟེན་བཞེངས་ཀྱང་མང་དུ་དགོས་པ་ཡོང་། ངེད་ཀྱང་ད་ལྟ་དང་མི་འདྲ་བར་
བླ་མ་གོང་མ་ཞེས་རྩིས་ཆེར་འགྲོ་ཞེས་སོགས་གསུངས་པ་ལྟར། ས་ཡོས་ནག་པ་ཟླ་
བའི་ཚེས་བཅུའི་དུས་ཆེན་གྱི་(༦༡ན)ཉིན་སྙུན་གྱི་རིགས་མངོན་གྱུར་མེད་པའི་ངང་
ནས། ལྕོག་སྒར་ཚོགས་པར་འཕྲལ་ཡུན་གྱི་སློབ་སྟོན་མང་པོ་དང་། སྔར་མི་མཛད་
པའི་དྲི་མེད་བཤགས་རྒྱུད་ཀྱི་འཁོར་རྣམས་རྗེས་སུ་ཡི་རངས་ཏེ་བཤགས་པའི་ལེའུ་
དེ་ཚོགས་ལ་དོ་ནུབ་རང་ཚུགས་པ་བྱེད་གསུངས་ནས་དཔལ་འབར་སྤར་ཏེ་དཔེ་
འདོན་གྱི་ཚུལ་དུ་བཙུགས། ཆོ་ག་གྲོལ་རྗེས་སྔར་ཆེད་གཉེར་དུ་མི་མཛད་ཀྱང༌།
དགེ་བ་རྫོགས་བྱང་དུ་བསྔོ་བ་རྒྱས་པར་གནང་སྟེ་གཟིམས་ཆུང་དུ་ཕེབས་ནས་
གཟུགས་སྐུའི་བཀོད་པ་རེ་ཞིག་ཟངས་མདོག་དཔལ་རིར་བསྡུས་སོ། །དགོངས་རྫོགས་
འདད་ཀྱི་གྲལ་དབུར་ས་སྐྱ་ཞབས་དྲུང་མཐུ་སྟོབས་པ་ཕེབས། གདུང་མཇལ་མཛད་
སྐབས་གདུང་གི་སྟེང་ན་འཇའ་ཚོན་གྱིས་ཁྱབ། དེའི་ཚེ་རིག་འཛིན་ཡོལ་མོ་བ་སྟོད་
ནས་མར་བྱོན་པའི་ལམ་དུ་ཡང་། ཉི་མ་འཇའ་ལྔ་སྦྲག་གིས་བསྐོར་བ་དང་། ནམ་
མཁའ་གཡའ་དག་ཅིང་། འཇའ་ཚོན་སྣ་ཚོགས་ཀྱི་ཐིག་ལེ་ཚོམ་བུ་དྲ་བས་འབྲེལ་བ་
དང༌། གདུང་ཞུགས་སུ་ཕུལ་ཚེ། མེ་ཏོག་དཀར་པོ་ཁྲུང་ཁྲུང་གི་སྒོ་ང་ཙམ་པའི་ཆར་
བབས་པས། ཡོལ་མོ་སྔགས་འཆང་གིས། སྙིགས་དུས་ལོག་པར་སྤྱོད་པས་ཐུགས་
ཕྱུང་ཞིང་། །སྐུ་ཚེ་འདི་ཡི་གདུལ་བྱ་འདི་ཙམ་ཞེས། །མཁྱེན་ནས་དངོས་བརྒྱུད་
བཀའ་ཡིས་ངེས་མཛད་དེ། །རེ་ཞིག་ཞི་བར་གཞོལ་ལ་གསོལ་བ་འདེབས། །ལེགས་
བྲིས་བུ་མོའི་ལག་པད་ཀྱིས་གཏོར་བའི། །པུཎྜ་རི་ཀའི་ཆར་གྱིས་མཁའ་སྲིད་ཁེངས། །
622

བྱང་པ་རིག་འཛིན་ཆེན་པོ་ངག་གི་དབང་པོའི་རྣམ་ཐར་ངོ་མཚར་བཀོད་པ་རྒྱ་མཚོ། ༼༨༽
ཞུགས་སུ་བཞུན་ཚེ་སྣ་ཚོགས་དབང་པོའི་གཞུའི། །དར་དཔྱངས་མཛེས་པས་མཆོད་
་གསོལ་བ་འདེབས། །ཞེས་སོ། །དགོངས་པ་རྫོགས་ཐབས་ཕལ་ཆེར་གྲུབ་པའི་
ཡོས་ལོ་ཟླ་བ་བཅུ་གཉིས་པའི་ཚེས་གཅིག་ཐོ་རངས་རིག་འཛིན་ཡོལ་མོ་བའི་མནལ་
ལམ་དུ། ཟླ་བའི་དཀྱིལ་འཁོར་(༦༡བ)འོད་ལྔ་མུ་ཁྱུད་ཉིས་རིམ་གྱི་དབུས་ན་རིག་
འཛིན་ངག་གི་དབང་པོ་གངས་ཞུ་སྣམ་སྦྱར་ཟབ་བེར་གསོལ་བ། ཕྱག་གཉིས་ན་རྡོ་
རྗེ་དང་སྐུ་གསུམ་རིགས་བསྡུས་ཀྱི་ཚེ་བུམ་བསྣམས་པ་དང་མཇལ་བས། ཡོལ་མོ་
རྗེས། མོས་དགེ་དག་པའི་སྣང་བ་རབ་འབྱམས་མཁར། །མཚོན་ལྔ་ཉིས་རིམ་འོད་
ཀྱི་མུ་ཁྱུད་ནང་། །ཟླ་རྒྱས་དཀྱིལ་འཁོར་ཤིན་ཏུ་རྒྱ་ཆེའི་དབུས། །ཉིད་ཞལ་གསལ་
བར་བསྟན་དེར་གསོལ་བ་འདེབས། །ཞེས་སོ། །དེ་ནས་རིག་འཛིན་ཡོལ་མོ་སྤྲུལ་
པའི་སྐུས་ཐུགས་ཁུར་བཞེས་ཤིང་། ཐིག་རྩ་སོགས་ཟུར་ཆེན་རིག་སྔགས་འཆང་བའི་
དབང་ཕྱུག་འཁོར་ལོའི་མགོན་པོ་དཔལ་འབྱོར་འཕྲིན་ལས་རབ་རྒྱས་ཀྱིས་མཛད་
ནས་ཐུབ་ཆེན་གྱི་གསེར་སྐུ་བཞེངས། སྒྲུབ་སྐོར་གསུམ་གྱི་སྒོ་ནས་རབ་ཏུ་གནས་པར་
མཛད། འཕྲང་མགོ་གཞི་བའི་བླ་མ་འཚམས་སྦྱོར་ངན་པས་དམ་སྲི་མ་རུངས་པར་
གྱུར་པ་དེ་ཡང་རྟེན་ཆེན་གྱི་འོག་ཏུ་སྔགས་རྒོད་ལོག་ཏྲིའི་སྒོ་ནས་མནན་ནོ། །ཡོལ་
མོ་སྤྲུལ་པའི་སྐུ་བསྟན་འཛིན་ནོར་བུ་གསང་མཚན་སྟོབས་ལྡན་ཤུགས་འགྲོ་རྩལ་དུ་
གྲགས་པའི་སྔགས་འཆང་ཆེན་པོ་དེ་རིག་འཛིན་གོང་མའི་གདན་སར་བཞུགས་ཏེ་
ཕྱོགས་བྲལ་གདུལ་བྱའི་རེ་བ་སྐོང་བར་མཛད། ནུབ་གཅིག་མནལ་ལམ་དུ་ཆུ་ཆེན་
པོ་ཞིག་བྱང་ནས་བྱུང་གཙང་ཆུ་དང་འདྲེས་ཏེ་ལུང་པ་ཐམས་ཅད་གང་ནས་འགྲོ་
བའི་ཚེ་ཟམ་པ་ཕྲ་མོ་ཅིག་ལ་ཕོ་མོ་གསུམ་རྒྱུ་བར་ཐར་མ་སོང་བ་ཞིག་བྱུང་བས།
འདི་སྡེ་སྲིད་གཙང་པར་ལྟ་བ་འདུག །སྐུ་རིམ་དགོས་ཚུལ་གསུངས་ཀྱང་། ཆགས་
སྒོས་ལྟག་རྩར་སླེབས་གྲུབ་པའི་ཉམས་ཀྱིས་སྔགས་འཆང་མཐུ་སྟོབས་ཅན་འདི་ཚོར་
རྩིས་མི་བྱེད། ས་སྐྱ་པའི་འཆམས་ཀྱི་བཀྲ་བཀྲ་ཧྲིག་ཧྲིག་དང་། མངའ་བདག་དཔོན་
པོ་ཕུན་ཚོགས་རིག་འཛིན་པའི་ཟོབས་ལ་བློ་བཀལ་བར་སྣང་། ར་ས་འཕྲུལ་སྣང་གི་
623

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཉ༽
གཙུག་ལག་ཁང་དུ་ངེད་འཕྲད་པར་ཆེད་གཉེར་གྱིས་བྱོན། ཆོས་དབང་རིན་པོ་ཆེ་
(༦༢ན)དང་རཏྣ་གླིང་པའི་གཏེར་རྫས་ཁྱད་འཕགས་མང་པོ་སྐྱེས་སུ་མཛད། དེའི་ནུབ་
སྔ་མ། སྔགས་སྲུང་དང་ཁྱབ་འཇུག་གིས་ཐོག་དྲངས་གཏེར་སྲུང་རྣམས་དགྱེས་པའི་
མཚན་མ་ཁྱད་པར་ཅན་མཐོང༌། གཏེར་རྫས་རྣམས་ལ་འཁྲེན་ཆ་མི་མཛད་པའི་
བརྡར་གོ། གསུང་གླེང་ཞིབ་པར་བྱུང༌། གནང་ཚུལ་གང་ལ་དཔགས་ཀྱང་ཟོག་པོ་
Hom
གཏེར་བརྫུས་མཁན་གྱི་རིགས་ཚོ་དང་ཡེ་མི་འདྲ་བའི་དཔལ་ཨུ་རྒྱན་ཆེན་པོས་རྗེས་
སུ་བཟུང་ངེས་ཤེས་པའི་གཏེར་སྟོན་སྤྲུལ་པའི་སྐུར་ངེས་པ་རྙེད། ཡོལ་མོ་སྤྲུལ་པའི་
སྐུས་ཐུགས་ཁུར་བཞེས་ཐོག་ལྕོག་སྒར་བར་མཆོད་ཐེབས་གསར་མཆོད་སོགས་ལུགས་
གཉིས་ཀྱི་འཛིན་བཀོད་ཕུལ་དུ་ཕྱིན་པར་གྱུར། གནམ་སའི་དབང་ཕྱུག་བསྟན་འཛིན་
ཆོས་ཀྱི་རྒྱལ་པོས། ཆུ་ལུག་ལོར་ངེད་སོག་ཡུལ་དུ་འགྲོ་དགོས་ཚུལ་ནན་ཆེ་བར་རིག
དང་བྱ་སྤྱོད་ཆ་ལུགས་མི་མཐུན་པ་ཉི་མ་ཤར་ཕྱོགས་ཡུལ་སྐད་རིགས་མི་གཅིག་པའི་
འཛིན་ཆེན་པོ་འདི་ཉིད་ཀྱིས་བརྟག་པ་མཛད་པར། ད་ལྟའི་སོག་པོ་འདི་ཚོས་གདན་
འདྲེན་པའི་གྲགས་ཆེ་ཡང་དོན་ལ་ཕེབས་མི་དགོས། ལོ་ཤས་ན་སོག་པོ་འདི་པ་ཚོ་
ས་ནས་གདན་འདྲེན་འོང༌། དེར་ཕེབས་དགོས་པ་འོང་ནའང་མྱུར་དུ་ཡར་ཕེབས་
པའི་མཚན་མ་འདུག་ཚུལ་གསུང་བ་ཐོག་ཏུ་བབས་པས་ཕོ་ཚོད་ཀྱི་ལུང་བསྟན་མཁན་
པོ་ཚོ་དང་ཡེ་མེ་འདྲ། འོན་ཀྱང་གཏེར་གསར་དེ་ཀ་མྱུར་དུ་བཞེས་ཐུབ་ན་བོད་ཀྱི་
བདེ་ཐབས་དང་རིག་འཛིན་ཉིད་ཀྱི་སྐུ་ཚེ་མཐར་ཕྱིན་པའི་རྟེན་འབྲེལ་ལ་ཁྱད་ཤིན་
ཏུ་ཆེ་ནའང་། བདུད་ཀྱི་ཆོ་འཕྲུལ་འདི་ཐབས་ཟབ་པས་གཞན་རྐྱེན་སྣ་ཚོགས་ཀྱིས་
རིམ་འགྱངས་ལ་སོང་བའི་སྟེང་དུ། རང་གཏེར་ལས། མི་མཐུན་བདུད་དུ་བབས་
པ་ནི༔ ཀླུ་གོང་བློན་པོའི་སྐྱེ་བ་ནི༔ བླ་མར་བརྫུས་ནས་ཐབས་ཀྱིས་སྨོད༔ བོན་པོ་
ཐང་ནག་སྐྱེ་བ་ནི༔ བློན་པོར་(༦༢བ)བརྫུས་ནས་ཡ་ག་སྒྲོག༔ བདུད་བློན་ཤིང་རྩའི་
སྐྱེ་བ་ནི༔ བནྡེའི་གཟུགས་ཀྱིས་དམ་ལོག་བྱེད༔ ཅེས་པའི་ལུང་བསྟན་ལྟར། དམ་
ལོག་མ་རུངས་པ་འགའི་མི་བསྲུན་སྒྱུ་འཕྲུལ་དྲ་བ་སྣ་ཚོགས་ཀྱིས་བར་དུ་བཅད་དེ་
Zས
624

བྱང་པ་རིག་འཛིན་ཆེན་པོ་ངག་གི་དབང་པོའི་རྣམ་ཐར་ངོ་མཚར་བཀོད་པ་རྒྱ་མཚོ། ༼༨༽
སྐུ་ཚེ་དང་འཕྲིན་ལས་མཐར་མ་ཕྱིན་ཅིང་། བར་ཆད་ཀྱི་དབང་དུ་འགྲོ་བར་མངོན་
པར་མཁྱེན་པས། མྱུར་དུ་རིག་འཛིན་ངག་གི་དབང་པོའི་སྤྲུལ་པའི་སྐུ་ངོས་འཛིན་
པར་དགོངས་ཏེ་འོད་གསལ་གྱིས་གཟིགས་པས་མོན་མཁར་རྣམ་སྲས་གླིང་དུ་འབྱུང་
བར་མཁྱེན་ནས་དེར་ཕེབས། སྤྲུལ་སྐུ་འཁྲུངས་མ་ཐག་པར་དབང་བཀའ་ཁ་ཡར་
གནང་སྟེ་བྱིན་གྱིས་བརླབས། ལས་ཅན་གྱི་བླ་སྒྲུབ་ཅེས་གཏེར་སྟོན་གྱི་སྒྲུབ་པ་བྱང་
གཏེར་གྱི་ཁྱད་ཆོས་ཆིག་བརྒྱུད་མ་དེ་ཟུར་ཆེན་རིག་སྔགས་འཆང་བའི་དབང་ཕྱུག་
པར་གནང༌། སྤྲུལ་སྐུ་རྣམ་སྲས་གླིང་དུ་འཁྲུངས་པ་དེ་ཡིན་པར་ཀུན་ལ་གསུང་ཞིང་།
དྲིལ་བསྒྲགས་ཏེ་དོན་གྱིས་མངའ་གསོལ་བར་མཛད་པ་ལ་བརྟེན། ད་ལྟ་སྤྲུལ་པའི་
སྐུ་བློ་བཟང་པདྨ་འཕྲིན་ལས་ཐེག་མཆོག་དབང་གི་རྒྱལ་པོ་ཡོངས་འདུའི་སྡེ། རིག་
འཛིན་བླ་མའི་སེང་གེའི་ཁྲིར་བཞུགས་བཞིན་པའོ། །སླར་ཡང་དུས་གསུམ་མཁྱེན་
པ་པདྨ་འབྱུང་གནས་ཀྱི་ཐུགས་རྗེ་ཚད་མེད་པའི་མཐུ་ལ་བརྟེན་ནས། ལས་ཅན་
རྣམས་ཀྱིས་ཟབ་གཏེར་སྔོན་མ་རྣམས་ཀྱི་འཕྲིན་ལས་སྤེལ་ཞིང་། གསར་དུ་སྤྱན་
དྲངས་ནས་བོད་ཁམས་བདེ་སྐྱིད་ཕུན་གསུམ་ཚོགས་པ་ལ་སྤྱོད་པར་ངེས་ཏེ། རིག་
འཛིན་ཡོངས་འདུས་ཀྱི་ལུང་བྱང་ལས། ཤཱཀྱ་ཐུབ་པའི་རྒྱལ་ཚབ་ང་ཡིན་པས༔ རྩོད་
ལྡན་དུས་སུ་བསྟན་མཇུག་གཏེར་གྱིས་སྐྱོང་༔ ཞེས་དང་། ཚེ་སྒྲུབ་བདུད་རྩི་འཁྱིལ་
བའི་སྨིན་བྱེད་བསྙེན་པའི་དབང་རིམ་བདུད་རྩི་འཁྱིལ་བ་ལས། ཕྱོགས་རྣམས་ཀུན་
ཏུ་དགོངས་(༦༣ན)གཏེར་སྤྱོད་པ་མང་༔ ཅིའི་ཕྱིར་ཨུ་རྒྱན་ཐུགས་རྗེ་མ་བཟོད་དོ༔
ཞེས་དང༌། ཚེ་བསྲིང་བའི་ཉམས་ལེན་བདུད་རྩི་རྒྱུན་འབྱུང་ལས། ཨེ་མ་བདུད་རྩི་
འཁྱིལ་བའི་རྒྱུད་དོན་སྙིང་པོའི་མཆོག༔ ཚེ་བསྲིང་ཆོ་ག་རྒྱུད་ལས་ཁོལ་དུ་ཕྱུང་༔ ཕྱི་
རབས་སྙིགས་མའི་འགྲོ་བ་བསྐྱབ་ཕྱིར་དུ༔ ཨུ་རྒྱན་གསུང་བཞིན་ནམ་སྙིང་བདག་
གིས་བཀོད༔ ཅེས་དང༌། རཏྣའི་སྤྱི་ལུང་ལས། ཐུགས་བསྐྱེད་ཡོད་ན་གཏེར་ཁ་
དཔག་མེད་སྣོས༔ ལས་ཅན་བུ་མཆོག་རེ་ལ་སྨོན་ལམ་འདེབས༔ ལྷད་མེད་བྱིན་
རླབས་དྲོད་དང་ལྡན་པའི་ཆོས༔ མ་འོངས་འབྲེལ་ཚད་དོན་དང་ལྡན་པར་འགྱུར༔
༔
625

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། . ༼ཉ༽
ཞེས་སོགས་རྒྱ་ཆེར་བྱུང་བ་ལྟ་བུས་མཚོན་པར་ནུས་སོ། །
སྨྲས་པ། གདོད་ནས་ཀ་དག་ཀུན་བཟང་ཆོས་ཀྱི་སྐུ། །ལྷུན་གྲུབ་ཞི་ཁྲོའི་ཟློས་
གར་ལོངས་སྤྱོད་རྫོགས། །ཐུགས་རྗེ་ཀུན་ཁྱབ་པད་འབྱུང་སྤྲུལ་པའི་གར། །རྣམ་
རོལ་མཛད་པས་འགྲོ་འདི་སྐལ་བཟང་བྱས། །ཟབ་གཏེར་ཡིད་བཞིན་དབང་གི་རྒྱལ་
པོ་ཆེ། །འཕྲིན་ལས་རྒྱལ་མཚན་རྩེར་འགོད་རྒོད་ལྡེམ་ཞབས། །མཁྱེན་བརྩེ་ནུས་
མཐུའི་ལེགས་པའི་དཔལ་ལྡན་པས། །བདུད་སྡེའི་དཔུང་ཚོགས་འཇོམས་པའི་རྡོ་
རྗེ་འཛིན། །ཨ་ཧོ་བསམས་ཤིང་སྔ་འགྱུར་བསྟན་པའི་མཁར། །སྤྲུལ་པའི་ཉིན་བྱེད་
དཀྱིལ་འཁོར་ཡོངས་ཤར་བའི། །བཀའ་གཏེར་ཆོས་ཀྱི་འདབ་བརྒྱ་བཞད་པ་ལས།
ཕན་བདེའི་སྦྲང་རྩིའི་ཉིང་ཁུ་ཅི་ཡང་འཛག །དཔྱིད་ཀྱི་ལང་ཚོ་རྒྱས་པའི་ཕང་བ་ན། །
ཨ་མྲའི་ལྗོན་པ་ལོ་འདབ་གཡུར་ཟ་ཞིང༌། །ཕུན་ཚོགས་མངར་བའི་འབྲས་བུའི་ཁུར་
དུད་པས། །མི་ཟད་རོ་བརྒྱའི་དཔལ་གྱི་མཛོད་དེ་འཛིན། །རིག་སྔགས་འཆང་བའི་
འཁོར་ལོས་སྒྱུར་བ་དེའི། །(༦༣བ)རྨད་བྱུང་རྟོགས་བརྗོད་ངོ་མཚར་རྒྱ་མཚོ་ཡིས། །
སྐལ་བཟང་གདུལ་བྱའི་དགའ་སྟོན་རབ་རྒྱས་ཤིང༌། །དོན་གཉིས་ནོར་བུའི་དཔལ་
ལ་སྤྱོད་གྱུར་ཅིག །
།
ཅེས་དུས་གསུམ་མཁྱེན་པ་པདྨ་འབྱུང་གནས་ཀྱི་རྒྱལ་ཚབ་མི་ཉག་བྱང་པ་སྔགས་
འཆང་ངག་དབང་རིག་འཛིན་རྡོ་རྗེ་ཆོས་རྒྱལ་བསྟན་པའི་རྒྱན་མཚན་དཔལ་བཟང་
པོའི་རྣམ་པར་ཐར་པ་ངོ་མཚར་བཀོད་པ་རྒྱ་མཚོ་ཞེས་བྱ་བ་འདི་ནི། སོ་ཟུར་གནུབས་
གསུམ་སྔགས་པའི་རྒྱལ་པོར་གྲགས་པའི་ཟུར་འུག་བྱ་ལུང་པའི་གདུང་ལས་སོན་ཅིང་།
གཉགས་ཛྙ་ན་ཀུ་མཱ་རའི་རྣམ་སྤྲུལ་ཁྱབ་བདག་རྡོ་རྗེ་སེམས་དཔའི་ངོ་བོར་གྱུར་པ་
པདྨ་དབང་གི་གྲོང་ཁྱེར་ངག་དབང་བཀྲ་ཤིས་ཀུན་དགའི་གསུང་གིས་བསྐུལ་བ་དང་
དུ་བླངས་ཏེ། ཟ་ཧོར་གྱི་རིགས་ལས་ལོ་རྒྱུས་སྨྲ་བའི་བཙུན་པ་ངག་དབང་བློ་བཟང་
རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེས། རིག་འཛིན་ཆེན་པོ་ཡོལ་མོ་
བས་མཛད་པའི་རྣམ་ཐར་གསོལ་འདེབས་རྣམ་གྲོལ་ཆོས་དབྱིངས་མ། སྤྲུལ་སྐུ་ཕྱག་
626

བྱང་པ་རིག་འཛིན་ཆེན་པོ་ངག་གི་དབང་པོའི་རྣམ་ཐར་ངོ་མཚར་བཀོད་པ་རྒྱ་མཚོ། ༼༨༽
རྡོར་ནོར་བུས་མཛད་པའི་བྱང་གཏེར་བླ་བརྒྱུད་ཀྱི་རྣམ་ཐར་བསམ་འཕེལ་མ་ཎི་ཀའི་
འཕྲེང་བ་དང༌། ཤ་གཟུག་པ་ངག་དབང་བཀྲ་ཤིས་རྣམ་རྒྱལ་གྱིས་མཛད་པའི་ཆོས་
འབྱུང་ཕན་བདེའི་དཔག་བསམ་རབ་ཏུ་རྒྱས་པའི་འདོད་འཇོ་གཉིས་ཀྱི་ནང་གི་རྣམ་
ཐར། ཨེ་ཝཾ་ལྕོག་སྒར་བླ་མས་ཟིན་བྲིས་རྒྱས་པར་བཏབ་པའི་ཡི་གེ། གཞན་ཡང་ངག་
འགྲོས་(༦༤ན)ཁུངས་མ་རྣམས་ལ་བརྟེན་ནའང་། ལོ་ཚིགས་དང་སྔ་ཕྱིའི་དུས་སོགས་
ཞིབ་པར་མ་འཚལ་བ་དང༌། ལྕོག་སྒར་བླ་མའི་ཟིན་བྲིས་ཀྱི་གོ་རིམ་རགས་པ་ཙམ་
འདུག་པའི་ལ་ལར་སོམ་ཉི་རེ་གཉིས་སྣང་ཡང་མཛད་པ་རྒྱ་ཆེ་བའི་ཚིག་སྦྱོར་མང་
ཙམ་བྱུང་བ་རྣམས་གོ་རིམ་གྱི་ཚུལ་དུ་བྱས། བརྗོད་བྱའི་དོན་ཉུང་ངུར་བསྡུས་ཆོག་
པའི་འགངས་ཆེ་ཆེའི་རིགས་ཕྱོགས་མཐུན་དུ་བགྱི་བར་འོས་པ་རྣམས་ཆབས་གཅིག་
ཏུ་བསྡེབས། ལུང་བསྟན་མང་པོའི་ཁུངས་བསྒྲིགས་ཏེ་རྒྱལ་བ་ཞེས ཤིང་ཕོ་རྟ་
ལོ་སྨིན་དྲུག་ཟླ་བའི་དཀར་ཕྱོགས་ཀྱི་དབྱངས་ཨེ་འཆར་བའི་ཚེས་ལ། གཙུག་ལག་
ལུགས་བརྒྱའི་སྒོ་འཕར་གཅིག་ཏུ་ཕྱེ་བའི་ཆོས་སྡེ་ཆེན་པོ་དཔལ་ལྡན་འབྲས་སྤུངས་
སུ་སྦྱར་བའི་ཡི་གེ་པ་ནི་འཇམ་དཔལ་ལོ། །ཤུ་བྷ་མསྟུ་སན